joelniklaus/EU_Wikipedias huggingface dataset:
Abu Bakras al Bagdadis

Abu Bakras al Bagdadis (; g. 1971 m. liepos 1 d. Samara, Irakas – 2019 m. spalio 26 d.) – teroristinės organizacijos „Islamo valstybė“, veikiančios Irake ir Sirijoje, vadas, pasekėjų laikomas kalifu.

Biografija 
Abu Bakras al Bagdadis (tikras vardas Ibrahimas Avadas al Badris) gimė neišsiskiriančioje sunitų šeimoje 1971 m. liepos 1 d. Samaroje, Irake. Pasakojama, kad jis buvo intravertiškas ir kuklus. Jo šeimos nariai tarnavo basistų organizacijoje ir Irako armijoje, bet tai buvo įprasta valdant S. Huseinui. Jaunystėje jis įstojo į Musulmonų broliją ir įgijo magistro laipsnį Islamo studijų universitete Bagdade. 2000 m. Al Bagdadis pasitraukė iš Musulmonų brolijos ir per 2000–2002 m. persiėmė salafitų-džihadistų pasaulėžiūra. Jis studijavo doktorantūroje ir priklausė salafitų „Sunų ir bendruomenių pasekėjų“ draugijai. 2003 m. prasidėjus JAV invazijai į Iraką tarp irakiečių pakilo antivakarietiškos, islamo ekstremistinės, prieš JAV nukreiptos nuotaikos. 2004 m. vasarį jis buvo suimtas Faludžoje JAV pajėgų įtarus pasipriešinimu. Al Bagdadis buvo perkeltas į Bukos stovyklą Irako pietuose, kur buvo sulaikyti daugiau nei 20000 antiamerikietiškų maištininkų. Manoma, kad ten Al Bagdadis dar labiau radikalizavosi, surado ryšių tarp daugelio įtakingų sulaikytų būsimų teroristų. 2004 m. gruodį jis buvo paleistas ir beveik iškart po to tapo Islamo valstybės (IV) nariu, greitai kilo jos ranguose, buvo atsakingas už ryšių palaikymą su provincijų kuopelių vadais.

2010 m. balandį žuvo tuometiniai IV vadeivos. Devynių IV narių taryba naujuoju vadu, emyru, išrinko Al Bagdadį. Tam greičiausiai reikšmės turėjo tikėjimas, kad Al Bagdadis esą buvo kilęs iš kuraišitų genties, tad tinkamas tapti kalifu. Tuo metu IV buvo patyrusi didelį smukimą ir Al Bagdadžiui buvo pavesta atgaivinti organizaciją, ką jis sėkmingai padarė. IV pasinaudojo plėsti savo įtakai Sirijos pilietiniu karu ir JAV koalicijos pasitraukimu iš Irako 2011 metais. Islamo valstybė užvaldė nemažas teritorijas Sirijoje ir šiaurės vakarų Irake. 2014 m. Al Bagdadis Mosule viešai paskelbė apie kalifato įkūrimą ir pasiskelbė kalifu. Jis pareikalavo IV prijaučiančių musulmonų visame pasaulyje prisiekti jam. 2015 m. viduryje IV galia buvo pasiekusi viršūnę, tačiau po to ji patyrė daugelį pralaimėjimų nuo Irako, JAV ir sąjungininkų, kurdų sukilėlių, Sirijos provyriausybinių ir kitų Sirijos sukilėlių pajėgų. 2018 m. IV prarado visas valdytas teritorijas, sklido gandai, kad Al Bagdadis žuvęs, nes jis viešumoje nesirodė nuo 2014 m. kalifato paskelbimo. 2019 m. balandį, po penkerių metu pertraukos buvo paviešintas vaizdo įrašas su Al Bagdadžiu; už pagalbą jį sugaunant JAV vyriausybė pažadėjo 25 mln. JAV dolerių atlygį. Al Bagdadis žuvo 2019 m. spalio 27 d. JAV kariuomenės reido jam sugauti metu Sirijoje, prie Barišos miestelio Idlibo provincijoje. Pranešta, kad jis susisprodino aktyvavęs savižudžio liemenę kartu su dviem savo vaikais, jo palaikų likučiai buvo išbarstyti jūroje.

Šaltiniai 
 Ahmed S. Hashim. The Caliphate at War, 2018.

Terorizmas
Irako asmenybės
Josip Tadić

Josipas Tadičius () (g. 1987 m. rugpjūčio 22 d.) – Kroatijos futbolininkas, krašto puolėjas. Lietuvoje atstovavo „Sūduvos“ ir „Žalgirio“ klubams.

Karjera 
Profesionalo karjerą pradėjo gimtojoje Kroatijoje. Vėliau žaidė Vokietijoje, Prancūzijoje, Kipre, Lenkijoje, Turkijoje.

FK Sūduva 
2017 m. pasirašė sutartį su FK Sūduva. 2017 pasižymėjo šešiais įvarčiais per devynerias rungtynes.

2018 m. už marijampoliečius sužaidė 14 rungtynių ir pasižymėjo šešiais įvarčiais.

Tačiau 2018 m. birželio mėnesį buvo pavogtas kroato automobilis ir jis paliko klubą, neva, pasijuto nesaugus.

Kitchee SC 
Po to persikėlė į Honkongą ir atstovavo Kitchee SC nuo 2018 m. vasaros.

FK Sūduva 
2019 m. birželį pranešta, kad žaidėjas sugrįžta į FK Sūduva. 2020 m. rugsėjo 27 d. žaidėjas rungtynėse prieš FK Riteriai pasižymėjo „pokeriu“ (keturiais pelnytais įvarčiais). šios rungtynės baigėsi marijampoliečių pergale 7:1. Po šių rungtynių Josipas rezultatyviausių snaiperių sąraše pasivijo Hugo Videmont. Abu savo sąskaitoje turėjo po 10 tikslių smūgių.

FK Žalgiris 
2021 m. tapo FK Žalgiris nariu.

2021 m. birželio 15 d. LFF taurės aštuntfinalio rungtynėse prieš Alytaus „Dainavą“ pasižymėjo pelnydamas du įvarčius ir padėjo Vilniaus „Žalgiriui“ nugalėti varžovus rezultatu 3:0.

2021 m. rugpjūčio 9 d. A lygos rungtynėse prieš Gargždų „Bangą“ pelnė pirmą rungtynių įvartį. Šios rungtynės buvo išskirtinės tuo, kad vyr. treneris Vladimiras Čeburinas startinėje sudėtyje nerado vietos lietuviams. Rungtynes pradėjo vien legionieriai. O galutinis rungtynių rezultatas 3:0 žalgiriečių naudai.

2021 m. spalio 27 d. rungtynėse prieš FK Sūduva pelnė įvartį ir svariai prisidėjo prie pergalės rezultatu 3:2. Žalgiriečiai turnyrinėje lentelėje pakilo į pirmą vietą ir aplenkė marijampoliečius.

Statistika 
 A lygos statistika

Spalvų reikšmės: 
 Ekipa žaidė A lygoje;

Pasiekimai 
Dinamo Zagreb
3× čempionas: 2006–2007, 2007–2008 ir 2008–2009 m.

FK Sūduva
 A lyga 
 čempionas: 2017 ir 2019 m.;
 vicečmpionas: 2020 m.
 LFF taurės laimėtojas: 2019 m.

 su FK Žalgiris
 A lyga: čempionas 2021, 2022 m.
 LFF taurės laimėtojas: 2021, 2022 m.

Šaltiniai

Nuorodos 
 alyga.lt svetainė 
 Soccerway
 worldfootball.net 
 90minut.pl 
 Transfermarkt 
 Globalsportsarchive
 lietuvosfutbolas.lt

Kroatijos futbolininkai
Užsienio futbolininkai Lietuvos komandose
Piliečių mokslas

Piliečių mokslas () – moksliniai tyrimai, kuriuos visiškai arba iš dalies atlieka mėgėjai (neprofesionalūs mokslininkai).  

Mėgėjai vykdo daug darbo reikalaujančias užduotis (Zooniverse), skiria kompiuterio resursus apskaičiavimams (SETI@home), stebi (gamtininkai ar astronomai). 

Piliečių mokslo iniciatyvos yra mokslo pažangai naudingos. Jos taip pat gerina visuomenės supratimą apie mokslą. Piliečių mokslininkų indėlis ne kartą lėmė reikšmingus mokslinius atradimus, tokius kaip naujo galaktikos tipo („Pea galaxy“) atradimas, ŽIV baltymo struktūros atkūrimas ir kitus. 

Kai kurie piliečių mokslo projektai (pavyzdžiui, Audubon draugijos JAV organizuojamas kasmetinis Kalėdinis paukščių skaičiavimas ()), tęsiasi jau daugiau nei 100 metų.

Mėgėjų stebėjimuose pasitaikančios klaidos, netikslumai panašūs į tuos, kurie randami ir profesionalių mokslininkų darbo rezultatuose. Jiems aptikti ir pašalinti tinka tie patys statistiniai ar kiti metodai.  Mėgėjų pagalba galima surinkti duomenų imtis, kurias labai sunku ar išvis neįmanoma gauti kitais būdais.

Šaltiniai 

Mokslas
Norviliškių kaimo kapinės

Norviliškių kapinės – veikiančios kapinės, esančios Pilies g. Norviliškių kaime, Dieveniškių seniūnijoje, Šalčininkų rajone, 12 km į rytus nuo Dieveniškių.

Norviliškių kapinės yra Šalčininkų rajono savivaldybės dalyje, kuri į Baltarusiją įsiterpusi beveik 30 km ir apima 207 km² plotą. Prie pat kapinių driekiasi Baltarusijos–Lietuvos valstybinė siena, t. y. metalinė tvora su vielos rezginiais. Yra pasienio stulpeliai, taip pat įspėjamieji ženklai.

Norviliškių kapinės užima 1,9406 ha plotą. Jose palaidota tiek Lietuvos, tiek Baltarusijos gyventojų. Valstybės siena kapinių aplankymui atveriama tik keliskart per metus – didžiųjų katalikų švenčių metu ir per Vėlines.

Sekmadieniais galima išvysti unikalų reginį: iš bažnyčios per šv. Mišias išėjęs kunigas su patarnautoju išilgai kapinių tvoros eina apie šimtą metrų ir sustoja. Priešais – pasienio stulpai ir metalinė tvora, už kurios jau Baltarusija. Anapus tvoros – žilagalviai žmonės, laukiantys kunigo palaiminimo, nes savos bažnyčios neturi. Kiekvieną sekmadienį dalis Norviliškių parapijos tikinčiųjų būtent taip dalyvauja šv. Mišiose.

Kapinių paminklai 
Bent keliolika iš vietiniuose laukuose surinktų granito riedulių iškaltų paminklų puošia ne tik kryžiai, Nukryžiuotojo figūrėlės, bet ir iškalti baltakočiai, rudakepuriai baravykai.  
Kapinės iš dalies aptvertos medine tvorele.

Galerija

Šaltiniai

Literatūra 

Eglė Digrytė. Siena su Baltarusija: perskelti kaimai ir gyvenimai 

Lietuvos kapinės
Šalčininkų rajono paveldas
Kantino planisfera

Kantino planisfera () arba Kantino pasaulio žemėlapis – seniausias (sukurtas 1502 m.) išlikęs žemėlapis, kuriame pažymėti portugalų geografiniai atradimai rytuose ir vakaruose bei Tordesiljo sutarties riba. 

Žemėlapio vakaruose yra pažymėta dalis tuo metu žinomos Brazilijos. Šios žemės krantuose pavaizduotos Portugalijos vėliavos, papūgos, vešlūs medžiai. Afrikos ir Indijos krantai pažymėti nepaprastai tiksliai, nors Vaskas da Gama vos prieš 5 metus tebuvo atradęs jūrų kelią į Indiją. Indija nupiešta kaip smailėjantis trikampis, o jos vakarinėje pakrantėje – nemažai miestų su išsamiais jų turtų aprašymais.

Pavadinimo kilmė 

Portugalai planavo slėpti  svarbią naują geografinę informaciją, tačiau 1502 m. Feraros kunigaikščio Ercole I d'Este paskirtas diplomatinis patikėtinis Albertas Kantinas užsakė nežinomam portugalų kartografui ar dailininkui slaptai nukopijuoti žemėlapį ir jį nelegaliai išvežė iš Lisabonos į Italiją. Žemėlapio originalas dingo, o Alberto Kantino vardu pavadinta kopija yra iki šiol išlikęs egzempliorius.

Bibliografija 

 Jeremy Harwood. Pasaulis žemėlapiuose. 100 žemėlapių, pakeitusių pasaulį. Vilnius: Mūsų knyga, 2008. 192 p., iliustr., žml. ISBN 978-9955-14-257-7.

Nuorodos 

Carta del Cantino, Biblioteca Estense, Modena
Carta del Cantino, Bibliothèque et Archives nationales du Québec

Istoriniai žemėlapiai
Klemenas Bolha

Klemenas Bolha (; g. 1993 m. kovo 19 d.) – Slovėnijos futbolininkas, gynėjas. Buvęs Vilniaus „Žalgirio“ narys.

Karjera 
Karjeros pradžioje atstovavo įvairiems klubams gimtinėje.

2019 m. birželio mėn. tapo Vilniaus „Žalgirio“ nariu. 2019 m. A lygoje sužaidė 16 rungtynių. 2020 m. vos penkias.

2021 m. karjerą tęsė Slovėnijoje ir žaidė NK Aluminij ekipoje.

2022 m. vasarą persikėlė į FK Napredak Kruševac (Serbija).

Statistika 
 A lygos statistika

Spalvų reikšmės: 
 Ekipa žaidė A lygoje;

Laimėjimai 
 su FK Žalgiris
 A lyga 
 čempionas: 2020;
 vicečempionas: 2019
 Supertaurė: 2020

Šaltiniai

Nuorodos 
 Soccerway
 Transfermarkt
 lietuvosfutbolas.lt
 fkzalgiris.lt

Slovėnijos futbolininkai
Užsienio futbolininkai Lietuvos komandose
Ümraniyespor

Ümraniyespor – Turkijos futbolo klubas iš Stambulo dalies, vadinamos Umarnije (). 

Šio klubo spalvos yra raudona ir balta. Žaidžia Pirmoje lygoje (TFF 1. Lig).

Istorija 
Klubo ištakos siekia 1938 m.

Pasiekimai 
 2018–2019 m. taurės pusfinalis;

Sezonai 

|}

Šaltiniai

Nuorodos 
 http://www.umraniyespor.com.tr/

Ümraniyespor
Mansaniljas (Meksika)

Mansaniljas () – miestas vakarų Meksikoje, Kolimos valstijoje, Ramiojo vandenyno pakrantėje; vienas didžiausių Meksikos jūrų uostų. Yra geležinkelis į Gvadalacharą, plentai į Kolimą, Puerto Valjartą, tarptautinis oro uostas. Pro Mansaniljo uostą išvežama kopra, javai, bananai, citrinos, vynas, mediena, mineralai. Svarbus žvejybinis uostas (tunai, buriažuvės). Mansaniljas yra svarbus turistinis centras ir kurortas (vyksta tarptautinės meškeriotojų varžybos, irkluotojų regatos, trykšta karštosios mineralinės versmės).

Istorija 
Jau XVI a. ispanai dabartinio Mansaniljo apylinkėse buvo įsiteigę uostus. Šiuolaikinis uostas pastatytas 1825 m. ir pavadintas pagal čia gausiai augusius Hippomane mancinella () medžius. 1873 m. Mansaniljui suteiktas miesto statusas. 1889 m. miestą pasiekė geležinkelis.

Šaltiniai 

Meksikos miestai
Kasymas Žomartas Tokajevas

Kasymas Žomartas Tokajevas (, g. 1953 m. gegužės 17 d. Almatoje, Kazachijos TSR) – Kazachstano valstybės ir politinis veikėjas, diplomatas. Jis yra 2–asis Kazachstano prezidentas, nuo 2019 m. birželio 12 d. pakeitęs 30 metų šaliai vadovavusį Nursultaną Nazarbajevą. 

Tokajevas mokslus baigė Maskvoje: Maskvos tarptautinių santykių institute (MGIMO), TSRS diplomatinėje akademijoje. Turi politinių mokslų daktaro laipsnį. Dar sovietmečiu pradėjo diplomatinę karjerą, vėliau jis dukart buvo Kazachstano užsienio reikalų ministru (1994–1999, 2002–2007), ministru pirmininku (1999–2002), Kazachstano parlamento Senato pirmininku (2013-2019).

Tokajevo tėvas – kazachų rašytojas Kemelis Tokajevas (1923-1986), sūnus Timūras (g. 1984) – stambus šalies naftos pramonės verslininkas.

Vykdoma politika 

Autoritarinio Kazachstano prezidento rinkimuose, kuriuos lydėjo masiniai opozicijos protestai, Tokajevui balsus atidavė 70 proc. rinkėjų, kurie tikėjosi tęsiamo „Šalies Lyderio“ kurso. Pirmas Tokajevo darbas – iškart po priesaikos per bendrą aukštųjų ir žemųjų parlamento rūmų posėdį pasiūlė pervadinti sostinę Astaną buvusio Kazachstano prezidento garbei.

Nuorodos 

 Kazachstano prezidento oficiali svetainė

|-

Kazachstano prezidentai
Užsienio reikalų ministrai
Kazachstano ministrai pirmininkai
Philip Otele

Filipas Porvėjus Otelė (Philip Porwei Otele; g. 1999 m. balandžio 15 d.) – futbolininkas kilęs iš Nigerijos, rungtyniaujantis puolėjo pozicijoje. Žaidė Lietuvoje, buvęs FK Kauno Žalgiris narys.

Karjera

FK Kauno Žalgiris 
2019 m. tapo FK Kauno Žalgiris nariu. Debiutavo 2019 m. birželio 14 d. rungtynėse prieš FK Žalgiris. 

2019 m. A lygoje sužaidė 14 rungtynių.

LFF taurės 2021 m. turnyre aštuntfinalio rungtynėse prieš Panevėžį, kurios įvyko 2021 m. birželio 16 d., įmušė du įvarčius pagrindinio laiko metu, tačiau jo atstovaujamas klubas pralaimėjo baudinių serijoje panevėžiečiams.

2021 m. rugpjūčio 2 d. rungtynėse prieš Sūduvą pelnė įvartį ir išlygino rezultatą (1:1). Galutinis rungtynių rezultatas 3:3.

2021 m. rugpjūčio 6 d. rungtynėse prieš Riteriai pelnė įvartį ir išlygino rezultatą (1:1). Galutinis rungtynių rezultatas 1:1.

2021 m. rugpjūčio 26 d. A lygos rungtynėse prieš „Panevėžio“ klubą 8 min. gavo geltoną kortelę, o 29 min. užsidirbo antrą ir buvo pašalintas iš aikštės. Panevėžiečiai sutriuškino Kauno ekipą rezultatu 4:0.

FC UTA Arad 
2022 m. sausio mėn. pranešta, kad tapo FC UTA Arad nariu.

2022 m. vasario 5 d. debiutavo naujoje ekipoje. Pasirodė po keitimo ir pakeitė lietuvį Karolį Laukžemį.

Statistika

Pasiekimai 
 su FK Kauno Žalgiris
 A lyga
 Bronzos medaliai: 2020

 Asmeniniai:
 2021 m. kovo mėn. geriausias jaunasis žaidėjas.

Šaltiniai

Nuorodos 
 alyga.lt apie žaidėją
 SOCCERWAY
 Transfermarkt
 lietuvosfutbolas.lt

Nigerijos futbolininkai
Užsienio futbolininkai Lietuvos komandose
Andrej Babiš

Andrejus Babišas (, g. 1954 m. rugsėjo 2 d. Bratislavoje, Čekoslovakija) – slovakų kilmės Čekijos verslininkas, politinis ir valstybės veikėjas. Buvo Čekijos finansų ministras (2014–2017), ministras pirmininkas (nuo 2017). Jis populistinės partijos ANO lyderis, milijardierius, antras Čekijoje pagal valdomą turtą, transnacionalinio agroholdingo „Agrofert“ savininkas, žiniasklaidos magnatas.

Biografija 

Jo tėvas Stefanas Babišas dirbo prekybos konsultantu Jungtinėse Tautose ir atstovavo Čekoslovakijai Prekybos ir Tarifų derybose (GATT). Dėl to A. Babišas mokėsi Ženevos gimnazijoje. Vėliau baigė Bratislavos ekonomikos universitetą, dirbo tarptautinėje prekyboje.

Vykdoma politika 

Nuo 2001 m. buvo artimas su Čekijos prezidentu Milošu Zemanu. 2011 m. jis įkūrė populistinę Nepatenkintų piliečių partiją ANO. A. Babišo vykdomą politiką kritikavo  šalies žiniasklaida ir opozicijos partijos dėl jo verslo interesų ir aukšto vyriausybės posto keliamo interesų konflikto. Jis palyginamas su Silvio Berlusconi – žurnalas „Foreign Policy“ jį pavadino „Babiskoniu“, dėl ko A. Babišas pagrasino teismu.

Šaltiniai

Nuorodos 

 Biografija Vyriausybės svetainėje
  Andrej Babis on Forbes Lists

|-

Čekijos ministrai pirmininkai
Milijardieriai
David Bowie (albumas)

„David Bowie“ – debiutinis britų atlikėjo David Bowie albumas, išleistas 1967 m. birželio 1 d. kompanijos „Deram Records“. Albume atsispindi Bouvio kūryba, primenanti vėlesnius jo darbus, ypatingai antrąjį studijinį albumą „David Bowie“ (1969), kuriame būdingas folkrokas, taip pat jo populiariausiąjį albumą „The Rise and Fall of Ziggy Stardust and the Spiders from Mars“. Tų laikų klausytojus žavėjo Bouvio gebėjimas perteikti aštuntojo dešimtmečio muzikos atspalvius, todėl tokia muzika traukė, nepaisant to, kad tai nėra jo komerciškai sėkmingas darbas – tiesą sakant dėl tokios nesėkmės, Bouvio kontraktas su „Deram Records“ 1968 m. buvo nutrauktas ir maždaug dvejus metus reikėjo laukti antrojo albumo.

Dainų sąrašas 
Visas dainas parašė David Bowie.

Pirmoji pusė 

 „Uncle Arthur“ – 2:07
 „Sell Me a Coat“ – 2:58
 „Rubber Band“ – 2:17
 „Love You till Tuesday“ – 3:09
 „There Is a Happy Land“ – 3:11
 „We Are Hungry Men“ – 2:59
 „When I Live My Dream“ – 3:22

Antroji pusė 

 „Little Bombardier“ – 3:23
 „Silly Boy Blue“ – 4:36
 „Come and Buy My Toys“ – 2:07
 „Join the Gang“ – 2:17
 „She's Got Medals“ – 2:23
 „Maid of Bond Street“ – 1:43
 „Please Mr. Gravedigger“ – 2:35

Kūrėjai 

 David Bowie – vokalai, gitara, saksofonas, aranžuotės
 Big Jim Sullivan – bandža, sitaras, gitara
 Derek Boyes – vargonai
 Dek Fearnley – bosinė gitara, orkestrinės aranžuotės
 John Eager – būgnai

 Techniniai

 Mike Vernon – prodiuseris
 Gus Dudgeon – inžinierius

1967 albumai
David Bowie albumai
2026 m.

2026 m. bus nekeliamieji metai, prasidedantys ketvirtadienį pagal Grigaliaus kalendorių.

Lietuvoje 
Lietuvos Seimas 2026 metus paskelbė Žemaičių vyskupo Motiejaus Kazimiero Valančiaus metais.

Pasaulyje 
 Vasario 6–22 d. Milane ir Kortina d'Ampece vyks XXV žiemos olimpinės žaidynės.

Data nežinoma 
 Numatyta baigti statyti Barselonos Šv. Šeimynos bažnyčią.
 Vyks XXIII pasaulio futbolo čempionatas.

Šaltiniai 

2026 metai
Rytų Lindsis

Rytų Lindsis () – Anglijos administracinis rajonas Linkolnšyro grafystėje, Rytų Midlandso regione. Administracinis centras - Manbis, didžiausia gyvenvietė – Skegnesas.

Istorija 
Rytų Lindsio rajonas įkurtas 1974 m. balandžio 1 d.

Ekonomika 
Rajone daugiausiai plėtojamas žemės ūkis ir turizmas. Populiarūs pajūrio kurortai Skegnesas ir Mabletorpas.

Nuorodos 
 Oficiali svetainė 

Linkolnšyras
Tonight (David Bowie albumas)

„Tonight“ – britų atlikėjo David Bowie šešioliktasis studijinis albumas, išleistas 1984 m. rugsėjo 29 d. kompanijos „EMI America Records“. Išleistas po sėkme pasižymėjusio „Let's Dance“, šis nebuvo toks sėkmingas, Bowie jį išleido paskubomis, iškart po pastarojo albumo pasaulinio turo, kadangi siekė laikytis ant populiarumo bangos, neprarasti naujai suburtos auditorijos. 

Nors negalima jo lyginti su „Let's Dance“, šis irgi pasiekė pirmąsias vietas Jungtinėje Karalystėje, vėliau tapo platininiu. Kritikų vertinimu, tai buvo prastas albumas, vėliau ir pats Bowie pripažino neesąs patenkintas savo darbu.

Dainų sąrašas

Pirmoji pusė 

 „Loving the Alien“ – 7:11
 „Don't Look Down“ (Iggy Pop, James Williamson) – 4:11
 „God Only Knows“ (Brian Wilson, Tony Asher) – 3:08
 „Tonight“ (su Tina Turner) – 3:46

Antroji pusė 

 „Neighborhood Threat“ (Bowie, Iggy Pop, Ricky Gardiner) – 3:12
 „Blue Jean“ – 3:11
 „Tumble and Twirl“ (Bowie, Pop) – 5:00
 „I Keep Forgettin'“(Jerry Leiber, Mike Stoller, Gil Garfield) – 2:34
 „Dancing with the Big Boys“ (su Iggy Pop) – 3:34

CD: Virgin CDVUS97 (Jungtinėje Karalystėje) 

 „This Is Not America“ (su The Pat Metheny Group) – 3:51
 „As the World Falls Down“ – 4:46
 „Absolute Beginners“ – 8:00

1984 albumai
David Bowie albumai
Antano Miškinio literatūrinė premija

Antano Miškinio literatūrinė premija, 2003 m. įsteigta Utenos rajono savivaldybės, kasmet skiriama už geriausią naują poezijos knygą, išleistą per praėjusius dvejus metus, kurioje ryški aukštaitiška dvasia,  atspindimi Aukštaitijos regiono etniniai motyvai, tradicijos ir istorinė atmintis. Premijos laureato apdovanojimo iškilmės vyksta per Antanines Antano Miškinio  gimtinėje Juknėnuose.

Laureatai 

 2003 m. Petras Panavas  už rinktinę „Ateini, praeini, nueini“. 
 2004 m. Jonas Strielkūnas už eilėraščių knygą ,,Ligi dvyliktos“. 
 2005 m. Henrikas Čigriejus už poezijos rinktinę „Vieversiui ir kraujažolei“. 
 2006 m. Vytautas Kaziela už poezijos rinktinę „Kas nebus pralaimėta“.
 2007 m. Valdemaras Kukulas už eilėraščių knygą „Judas taipogi danguj“. 
 2008 m. Vytautas Skripka už eilėraščių knygą „Mažoji rinktinė“. 
 2009 m. Vladas Braziūnas už eilėraščių knygas „Priedainė“  ir „Saula prė laidos“.
 2010 m. Regina Katinaitė-Lumpickienė už eilėraščių knygą aukštaičių tarme “Paraič nama“. 
 2011 m. Algimantas Baltakis už lyrikos rinktinę „Antakalnio vigilijos“.
 2012 m. Marius Burokas už eilėraščių knygą „Išmokau nebūti“. 
 2013 m. Alis Balbierius už poezijos knygą „Skaidrumos“.
 2014 m. Gintaras Bleizgys už poezijos knygą „Sodas“.
 2015 m. Rūta Mikulėnaitė-Jonuškienė už poezijos knygą „Papartynų aitvaras“.
 2016 m. Alvydas Katinas už poezijos knygą „Vaikšto vienas“.
 2017 m. Viktoras Rudžianskas už poezijos knygą „Juodoji dėžutė“.
 2018 m. Antanas A. Jonynas už rinktinę „Šermukšnis. Pylimo gatvė“.
 2019 m. Rimvydas Stankevičius už poezijos knygą „Šermuonėlių mantija“.
 2020 m. Agnė Žagrakalytė už poezijos knygą „Bu bu itis (Alisa Meler išeina pro duris)“.
 2021 m. Dovilė Zelčiūtė už poezijos knygą „Šokiai Vilniaus gatvėje“.

Šaltiniai

Nuorodos 
  Antano Miškinio literatūrinės premijos laureatai, kulturautenoje.lt

Miškinio
2026 m. žiemos olimpinės žaidynės

2026 m. žiemos olimpinės žaidynės, arba XXV žiemos Olimpiada – tarptautinės žiemos sporto žaidynės, organizuojamos Tarptautinio olimpinio komiteto (TOK).

Miestai-kandidatai 
2019 m. birželio 24 d. TOK paskelbė jog žaidynės vyks Italijoje.

Žaidynių vietos

Milanas
San Siro stadionas – atidarymo ceremonija
Mediolanum Forum – dailusis čiuožimas, greitasis čiuožimas
PalaItalia Santa Giulia – ledo ritulio varžybos
PalaLido – antroji arena ledo ritulio varžyboms
Milano katedros aikštė - medalių apdovanojimų vieta

Valtelina 
Stelvio trasa, Bormijus – kalnų slidinėjimas
Mottolino/Sitas - Tagliede/Carosello 3000, Livinjas – snieglenčių varžybos, laisvojo stiliaus slidinėjimas

Kortina d'Ampecas 
Olimpia delle Tofane trasa, Cortina d'Ampezzo – kalnų slidinėjimas
Eugenio Monti trasa, Cortina – bobslėjus, rogučtės ir skeletonas
Stadio Olimpico Del Ghiaccio, Cortina – akmenslydis
Südtirol Arena, Antholz – biatlonas

Val di Fiemme 
Stadio del salto "Giuseppe Dal Ben", Predazzo – šuoliai su slidėmis, šiaurės dvikovė
Lago di Tesero Cross Country Stadium, Tesero – slidinėjimo krosas, šiaurės dvikovė
Ice Rink Piné, Baselga di Piné – greitasis čiuožimas

Verona
 Veronos arena – uždarymo ceremonija

Programa 
2021 m. birželio 18 d. Tarptautinis olimpinis komitetas patvirtino alpinizmo slidėmis rungčių įtraukimą į 2026 m. žiemos olimpinių žaidynių programą.

Taip pat skaityti 
 Olimpinės žaidynės, rengtos Italijoje:
 1956 m. žiemos olimpinės žaidynės – Kortina d'Ampecas
 1960 m. vasaros olimpinės žaidynės – Roma
 2006 m. žiemos olimpinės žaidynės – Turinas

Šaltiniai 

Žiemos olimpinės žaidynės
Italijos sportas
Tripolio zoologijos sodas

Tripolio zoologijos sodas () – zoologijos sodas ir botanikos sodas Tripolyje, Libijoje. Įsikūręs į pietus nuo Tripolio miesto centro, šalia Tarabulus zoologijos sodo parko. Tai yra didelis augalų, medžių ir atvirų želdynų draustinis, kuriame įsikūręs didžiausias šalies zoologijos sodas.

Libijos pilietinis karas 

Kilus Libijos pilietiniam karui, zoologijos sodas dėl saugumo priežasčių buvo priverstas užsidaryti, nes daugelis gyvūnų tapo pažeidžiami ir traumuojami. Po diktatoriaus Muamaro al Kadafio nuvertimo BBC paskelbė reportažą, kuriame išsamiai apibūdintos zoologijos sodo problemos, pradedant pinigų trūkumu gyvūnų pašarams ir baigiant menka apsaugos sistema. BBC pabrėžė, kad gyvūnai pamažu atsigauna ir grįžta prie normalaus gyvenimo.

Šaltiniai

Nuorodos 

 Tripolio zoologijos sodas (nuotraukos)
 Migrants 'being held in cages at Tripoli zoo by Libyan armed groups'

Zoologijos sodai
Libija
Labyrinth (garso takelis)

„Labyrinth“ – garso takelio albumas, kurį įrašė David Bowie ir Trevor Jones ir išleido 1986 m. birželio 23 d. filmui „Labyrinth“. Takelis buvo išleistas vinilinės plokštelės, kasetės bei CD formatais. Šis yra yra antrasis iš trijų Bowie sukurtų garso takelių jo karjeroje.

Dainų sąrašas

Pirmoji pusė 

 "Opening Titles Including Underground" – 3:21
 "Into the Labyrinth" – 2:12
 "Magic Dance" – 5:13
 "Sarah" – 3:12
 "Chilly Down" – 3:44
 "Hallucination" – 3:02

Antroji pusė 

 "As the World Falls Down" – 4:51
 "The Goblin Battle" – 3:31
 "Within You" – 3:30
 "Thirteen O'Clock" – 3:06
 "Home at Last" – 1:49
 "Underground" – 5:57

David Bowie albumai
1986 albumai
Garso takeliai
Kalgario zoologijos sodas

Kalgario zoologijos sodas () – zoologijos sodas, esantis Kanadoje, Albertos provincijoje, Kalgario miesto rytiniame priemiestyje Bridžlende. Didžioji sodo dalis įsikūrusi Bovo upės Šv. Jurgio saloje, jį su miesto centru jungia greitasis tramvajus „CTrain“, pėsčiųjų ir dviračių takai.

Zoologijos sodą valdo Kalgario zoologijos draugija, nepriklausoma pelno nesiekianti organizacija. Sodas buvo vienas pirmųjų Kanadoje, kurį akreditavo visos trys zoologijos sodų ir akvariumų asociacijos – AZA, WAZA ir CAZA. Sode laikoma daugiau nei 1000 gyvūnų, neskaitant žuvų ir vabzdžių, ir 272 skirtingos rūšys. Zoologijos sode įkurtos šešios atskiros zonos: Afrikos zona, Kanados laukinė gamta, Pingvinų baseinas, Botanikos ir žiemos sodai, Eurazija ir Priešistorinis parkas.

Istorija 

Šv. Jurgio sala buvo pirmasis Kalgario parkas, kurį miesto bendruomenė naudojo iškyloms, poilsiui, renginiams. Pirmoji gyvūnų kolekcija saloje pasirodė 1917 m. 

Kalgario zoologijos draugija buvo įkurta 1929 m. Tų pačių metų birželio mėnesį per Bovo upės potvynius žuvo dalis gyvūnų.

Afrikos zona zoologijos sode atidaryta 2003 m. Joje buvo įrengti nauji atogrąžų miško ir savanos paviljonai. 2012 m. duris atvėrė pingvinų baseinas.

2013 m. balandžio mėn. Kalgario zoologijos sodas paskelbė sodo atnaujinimo planą per 20 metų. Pradinis dėmesys buvo skirtas pasiruošimui 2018 m. priimti dvi didžiąsias pandas.

2013 m. birželio mėn. Kalgario regionas patyrė didžiulį potvynį, dėl kurio daugiau kaip 50 mln. JAV dolerių žala padaryta zoologijos sodui ir ypač jo Kanados laukinės gamtos zonai. Per 12 valandų, kai kilo potvynio vandenys, zoologijos sodo darbuotojai sugebėjo perkelti 140 gyvūnų į aukštesnius žemės plotus, todėl gyvūnų praradimai buvo nežymūs (dalis žuvų, du povai ir Vietnamo kiaulė).  Zoologijos sodas buvo iš dalies uždarytas, veiklą atnaujinęs po pusmečio, lapkričio mėn. Kartu papildyta kolekcija naujais gyvūnais, įskaitant mandrilus ir Komodo varanus.

Nykstančios rūšys 

Zoologijos sode vystoma nykstančių rūšių išsaugojimo programa. Be kitų, išskirtinis dėmesys skirtas aštuonioms, didžiausiame pavojuje atsidūrusioms vakarų Kanados rūšims: amerikinei gervei, vankuveriniam švilpikui  (Marmota vancouverensis), vikriajai lapei, juodakojui šeškui (Mustela nigripes), juodauodegiui preriniam šuniukui (Cynomys ludovicianus), rausiančiajai pelėdai, leopardinei varlei Lithobates pipiens ir šalavijiniam tetervinui Centrocercus urophasianus. Zoologijos sodas taip pat dirba su išsaugojimo projektais visame pasaulyje, įskaitant hipopotamų draustinį Wechiau bendruomenėje Ganoje, snieginius leopardus Vidurinėje Azijoje, gorilas Kongo Demokratinje Respublikoje.

Pažymėtina, kad Kalgario zoologijos sodas pastaruoju metu pagausėjo čia gimusiais išskirtiniais jaunikliais:
 2012 m. amūrinė tigrė „Katja“ sėkmingai atsivedė tris tigriukus. 
 2016 m. vakarų lygumų gorila „Kioja“ susilaukė jauniklės „Kimanl“.
 2016 m. išsirito karališkasis pingvinas vardu „Edward“, sekančiais metais – dar vienas, „Cleopatra“.
 2017 m. atsivestas Prževalskio arklio jauniklis.

Šaltiniai

Nuorodos 

 Oficiali svetainė

Kanados zoologijos sodai
Kalgaris
Metalist 1925

Futbolo klubas „Metalist 1925“ ()– Ukrainos futbolo klubas iš Charkivo.

Istorija
Klubas įkurtas 2016 m., kai senasis „Metalistas“ įklimpo į skolas ir klubas buvo likviduotas, tada buvo nuspręsta tęsti klubo tradicijas.

2017 m. klubas pristatė naują logotipą ir naujas sportines aprangas.

2018–2019 m. sezone rungtyniavo Ukrainos pirmoje lygoje.

Sezonai

Ukrainos varžybos 

|}

Sudėtis 
Atnaujinta: 2019 m. rugsėjo 3 d.

Taip pat skaitykite 
 FK Metalìst Harkìv
 FK Metalist (2019)

Šaltiniai

Nuorodos 
 Oficiali klubo svetainė
 SOCCERWAY
 Transfermarkt

Metalist 1925
FK Prykarpattâ (1998)

Futbolo klubas „Prykarpattâ“ () – Ukrainos futbolo klubas iš Ivano Frankivsko.

Istorija 
Klubas įkurtas 1998 m., tuo metu vadinosi „Teploviku-Prikarpate“ ().

Pateko į Ukrainos Pirmos lygos pirmenybes 2018/19 m. sezone. Tame sezone vadinosi „Prykarpattâ“.

Sezonai

Ukrainos varžybos 

|}

Spalvinė gama

Šaltiniai

Nuorodos 
 Oficiali klubo svetainė
 SOCCERWAY
 Transfermarkt (Pirma lyga)

Prikarpattâ (1998)
FK Ahrobiznes

Voločysko futbolo klubas „Ahrobiznes“, o trumpiau Voločysko „Ahrobiznes“ arba FK „Ahrobiznes“ ()– Ukrainos futbolo klubas iš Voločysko. Namų rungtynes žaidžia „Jaunimo“ (Junost) stadione, kuris talpina 2,7 tūkst. žiūrovų.

Istorija 
Klubas įkurtas 2016 m. Pateko į Ukrainos Pirmos lygos pirmenybes 2018/19 m. sezone.

Sezonai

Ukrainos varžybos 

|}

Emblema

Spalvinė gama

Sudėtis 
Atnaujinta; 2019 m. rugsėjo 3 d.

Šaltiniai

Nuorodos
 Oficiali klubo svetainė
 SOCCERWAY
 Transfermarkt (Pirma lyga)
 Transfermarkt (FK Ahrobiznes)

Ahrobiznes
3x3 krepšinis

3x3 krepšinis – krepšinio atmaina, kai žaidžiama ne 5 prieš 5 žaidėjus, o 3 prieš 3, naudojant vieną krepšį. Tarptautinė krepšinio federacija išbandė 3x3 krepšinį pirmą kartą 2007 m. Azijos uždarų patalpų žaidynėse.

Taisyklės 
Pataisytas 3x3 krepšinio taisykles FIBA išleido 2019 m. sausio mėn. Pagrindiniai taisyklių ypatumai:

 Žaidžiama aikštelėje su vienu krepšiu;
 Aikštėje vienu metu žaidžia po 3 žaidėjus, iš viso komandoje žaidžia 4 žaidėjai. Keitimas leidžiamas tik sustabdžius žaidimą;
 Už įmetimą užskaitomas 1 taškas, o nuo 3 m linijos 2 taškai;
 Žaidžiamas 1 kėlinys, trunkantis 10 min. Jei per tą laiką viena komanda pasiekia 21 tašką, rungtynės baigiamos. Jei rungtynės baigiasi lygiosiomis, žaidžiamas pratęsimas iki tol kol viena iš komandų pelno 2 taškus (arba pirmoji pasiekia 21 taško ribą);
 Perėmus kamuolį komanda turi grįžti už 3 m linijos;
 Komandos atakai skirta 12 s;
 Leistina viena minutės pertraukėlė;
 Asmeninės žaidėjų pražangos neskaičiuojamos, tačiau už 2 nesportiško elgesio pražangas skiriama diskvalifikacija. Už 7, 8 ir 9-ą komandinę pražangą skiriami du baudos metimai, po to du metimai, paliekant  kamuolį metančiai komandai. Pražangos puolant neskaičiuojamos.

Tarptautinės varžybos 

Nuo 2012 m. FIBA kasmet organizuoja vyrų bei moterų FIBA 3x3 krepšinio pasaulio taurės varžybas, o nuo 2014 m. FIBA 3x3 krepšinio Europos taurės varžybas.

Nuo 2015 m. vyrų bei moterų 3x3 krepšinis yra įtrauktas į Europos žaidynes, o nuo 2021 m. buvo įtrauktas į pasaulines vasaros olimpines žaidynes.

3x3 krepšinis Lietuvoje 
2018 m. spalio mėn. buvo įkurta Lietuvos 3x3 krepšinio asociacija. Pastaraisiais metais 3x3 krepšinis sparčiai išpopuliarėjo Lietuvoje, rengiami vyrų ir moterų įvairaus amžiaus turnyrai.

Lietuvos vyrų rinktinė dalyvavo 2015 m. ir 2019 m. Europos olimpinėse žaidynėse. Pasaulio rinktinių reitingų lentelėje Lietuva buvo pakilusi į dešimtuką, o šiuo metu (2022 m. birželis) užima 2 vietą. Lietuvos moterų komandos reitingas šiuo metu devintas pasaulyje.

2022 m. debiutavusi pasaulio krepšinio čempionate moterų rinktinė užėmė 4 vietą. Vyrų rinktinė 2022 m. čempionate pelnė sidabro medalius.

Šaltiniai
Never Let Me Down (albumas)

„Never Let Me Down“ – septynioliktas britų atlikėjo David Bowie albumas, išleistas 1987 m. balandžio 20 d. kompanijos „ EMI America“. Anot Bowie, tai jo grįžimas į rokenrolo muziką. Komerciškai tai vienas sėkmingesnių albumų jo karjeroje, tačiau gana prastai vertinamas kritikų.

Dainų sąrašas 
Pirmoji pusė

 „Day-In Day-Out“ – 4:38
 „Time Will Crawl“ – 4:18
 „Beat of Your Drum“ – 4:32
 „Never Let Me Down“ (David Bowie, Carlos Alomar) – 4:03
 „Zeroes“ – 5:46

Antroji pusė 

 „Glass Spider“ – 4:56
 „Shining Star (Makin' My Love)“ – 4:05
 „New York's in Love“ – 3:55
 „87 and Cry“ – 3:53
 „Too Dizzy“ (David Bowie, Erdal Kızılçay) – 3:58
 „Bang Bang“ (Iggy Pop, Ivan Kral) – 4:02

1987 albumai
David Bowie albumai
Kinijos–Šiaurės Korėjos santykiai

Kinijos–Šiaurės Korėjos santykiai – yra dvišaliai ryšiai tarp Kinijos Liaudies Respublikos ir Šiaurės Korėjos. Abi šalys viena kitą pripažino 1949 m. spalio 10 d. Kinijos ambasada yra įsikūrusi Pchenjane, o Šiaurės Korėjos – Pekine.

Istorija 

Kinija kariavo Šiaurės Korėjos pusėje 1950–1953 m. vykusiame Korėjos kare. Paskutiniai Kinijos kareiviai Šiaurės Korėją paliko 1958 m., pradėjus kilti abipusiam nepasitikėjimui po Kim Ir Seno vykdytos valdžios konsolidacijos, pašalinusios su Kinija artimus ryšius palaikiusius aukšto rango pareigūnus. Tuo metu prastėjant Kinijos ir Sovietų Sąjungos santykiams, Šiaurės Korėja išlaikė ryšius su abiem pusėm ir neretai panaudodavo priešpriešą savo naudai. Su Kinija 1961 m. buvo pasirašyta Draugystės, bendradarbiavimo bei abipusės pagalbos sutartis, deklaravusi stiprius dvišalius santykius ir užtikrinusi materialią Kinijos paramą Šiaurės Korėjai viso Šaltojo karo metu.

Šaltojo karo pabaiga, ekonominės reformos Kinijoje ir Kim Ir Seno mirtis padidino perskyrą dvišaliuose santykiuose. Nepaisant to, Kinija yra viena pagrindinių Šiaurės Korėjos sajungininkų. Nors Kinija nepritaria Šiaurės Korėjos vykdomai branduolinei programai ir palaikė tarptautinę sankcijų iniciatyvą, ji pasisako už režimo Šiaurės Korėjoje stabilumą, remia šalį humanitarine pagalba ir išlieka didžiausia Šiaurės Korėjos ekonomine partnere.

Aukščiausio lygio susitikimai 

Lentelėje pateikiami aukščiausio lygio susitikimai tarp Kinijos ir Šiaurės Korėjos, kurių metu susitiko tuometiniai abiejų pusių lyderiai.

Šaltiniai 

Šiaurės Korėjos politinė sistema
Kinijos Liaudies Respublikos politinė sistema
2019 m. Europos moterų krepšinio čempionatas

2019 m. Europos moterų krepšinio čempionatas – 37-tasis Europos moterų krepšinio čempionatas, kuris vyko 2019 m. birželio 27 - liepos 7 dienomis Serbijoje ir Latvijoje.

Arenos

Grupių varžybos

A grupė

B grupė

C grupė

D grupė

Atkrentamosios

Galutinė rikiuotė

Nuorodos 
Oficiali svetainė

Europos moterų krepšinio čempionatai
2019 sporte
Serbijos krepšinis
Latvijos krepšinis
St Joseph's FC

St Joseph's Football Club – futbolo klubas iš Gibraltaro. Žaidžia Gibraltaro nacionalinėje lygoje.

Istorija 
Klubas įkurtas 1912 m. 2015 m. klubas gavo UEFA licenciją ir pradėjo dalyvauti atrankose į Europos klubinius turnyrus.

Pasiekimai 
 Gibraltaro Premier lyga
 Nugalėtojai (1): 1995–96
 Rock taurė
 Laimėtojai (9): 1979, 1983, 1984, 1985, 1987, 1992, 1996, 2012, 2013

Sezonai

Rezultatai Europos turnyruose

Šaltiniai

Nuorodos 
 Klubo svetainė
 Facebook paskyra
 Twitter paskyra
 SOCCERWAY
 FLASHSCORE
 Transfermarkt
 Globalsportsarchive

Gibraltaro futbolo klubai
Gibraltaro sportas
Dimitaras Petkovas

Dimitaras Ivanovas Petkovas (; g. 1987 m. rugpjūčio 24 d.) – Bulgarijos futbolininkas, rungtyniaujantis saugo pozicijoje.

Karjera 
Nuo 2019 m. birželio atstovauja FK Atlantas. Debiutavo rungtynėse prieš FK Sūduva. Už Atlantą sužaidė penkiolika rungtynių.

Šaltiniai

Nuorodos 
 lietuvosfutbolas.lt
 soccerway.com

Petkovas
Petkovas
Napoleono žygis į Rusiją

Napoleono žygis į Rusiją – 1812 m. vykusi Napoleono Bonaparto vadovaujamos Prancūzijos Didžiosios armijos invazija į Rusijos imperiją. Pusšešto mėnesio trukusio puolimo metu prancūzų pajėgos patyrė triuškinamą pralaimėjimą.

1812 m. Rusija atvėrė savo uostus britų laivams. Napoleonas, norėdamas priversti rusus pripažinti blokadą ir užkirsti kelią jų invazijos į Varšuvos kunigaikštystę galimybei, pasiuntė prieš juos Didžiąją armiją – iš apie 650 000 karių. 1812 m. birželio 23 d. Napoleono pajėgos persikėlė per Nemuną ties Kaunu. Birželio 28 d. Napoleonas užėmė Vilnių, liepos 1 d. Napoleonas įkūrė laikinosios vyriausybės komisiją, kuri administravo Vilniaus, Gardino, Minsko gubernijas ir Baltstogės sritį. Armija žygiavo per Rusiją, laimėdama keletą nedidelių susirėmimų ir Smolensko mūšį rugpjūčio 16-18 d., bet tomis pačiomis dienomis rusai sustabdė kitą dalį Prancūzijos pajėgų Polocko mūšyje ir tai apsaugojo juos nuo žygio į tuometinę Rusijos sostinę Sankt Peterburgą. Nepaisant to, pagrindinės Prancūzijos pajėgos, vadovaujamos Napoleono, toliau žygiavo į Maskvą. Rusijos kariuomenė traukdamasi naudojo išdegintos žemės taktiką, nusiaubdama vietoves, kuriomis turėjo žygiuoti Napoleono pajėgos, taip pat siekdama, kad priešas negautų resursų bei maisto atsargų. Tai dar žygio pradžioje nulėmė didelius Prancūzijos nuostolius ir smarkų dezertyravimą. Po Borodino mūšio Michailas Kutuzovas nusprendė palikti Maskvą be kovos. Rugsėjo 14 d. Prancūzijos armija įžengė į Maskvą. Napoleonas tikėjosi, kad kritus Maskvai Aleksandras I pasirašys taikos sutartį, tačiau pastarasis nesutiko ir atmetė visas Napoleono sąlygas. Napoleonas, bijodamas ilgiau pasilikti Maskvoje, įsakė kariuomenei trauktis. Padėtį labai apsunkino ankstyva žiema. Daug Prancūzijos karių mirė nuo šalčio, bado, ligų ir kazokų puldinėjimų. Tik apie 10 000 kareivių (neskaitant dezertyrų) paliko Rusiją.

Šaltiniai

Literatūra 
 
 
 
 
 
 
 
 
 
 
 
 

Napoleono karai
Stella Club d'Adjamé

Stella Club d'Adjamé – profesionalus futbolo klubas iš Dramblio Kaulo Kranto. Klubas įsikūręs Abidžane.

Istorija 
Klubas buvo suformuotas 1953 m.

2020/21 m. dėl pandemijos grėsmių pakito čempionato formatas. B grupėje buvo šešti ir į finalines kovas nepateko.

Sportinės aprangos 
 Klubo spalvos – žalia  ir balta .

Pasiekimai 
Šalies čempionais tapo 3 kartus, bei tris kartus iškovojo šalies futbolo taurę. Šaltiniai:

Sezonai 

|}

Išnašos

Nuorodos 
 Facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive
 RSSSF duomenų bazė (Čempionai ir sezonai)

Stella Club d'Adjamé
Llantwit Major AFC

Llantwit Major FC – Velso futbolo klubas iš Lantvit Meidžoro (Llantwit Major) miestelio Glamorgano slėnyje, pietryčių Velse.

Istorija 
Klubas įkurtas 1962 m. Žaisdavo regioninėse pirmenybėse. Pastaruoju metu iškopė į antros pakopos pirmenybes.

Sezonai 

|}Šaltinis:

Šaltiniai

Nuorodos 
 Oficiali klubo svetainė
 Soccerway
 Sofascore

Velso futbolo klubai
Žalvarių dvaras

Žalvarių dvaras – dvaras, esantis Molėtų rajone, Giedraičių seniūnijoje. 

Žalvarių dvaro sodyba - kumetynas, 2 tvartai, kluonas ir malūnas. Vertingiausias iš dvaro pastatų romantizmo stiliaus XIX a. Žalvarių vandens malūnas, ant Grabuostos upės kairiojo kranto, šalia Molėtų-Ambraziškių kelio. Dvaras kūrėsi nuo XIX a. antros pusės. Dabar - privati nuosavybė.

Šaltiniai 

Molėtų rajono dvarai
2019 m. pasaulio stendinio šaudymo čempionatas

2019 m. pasaulio stendinio šaudymo čempionatas – 38-asis geriausių pasaulio stendinio šaudymo sportininkų čempionatas, kuris vyko liepos 2 d. – liepos 10 d. Italijos mieste Lonate.

Medalių lentelė

Medalininkai

Jaunimas

Pasaulio rekordai 

Pasaulio čempionate pasiekti pasaulio rekordai:
  Italijos vyrų tranšeto komanda: Mauro De Filippis, Valerio Grazini, Giovanni Pellielo – 367 taškai
  – Moterų jaunimo tranšeto finalas – 41 taškas
  – Moterų jaunimo tranšeto finalas – 41 taškas
  Italijos moterų dupleto komanda: Claudia De Luca, Sofia Maglio, Valeriya Sokha – 335 taškai
  – Vyrų apvalios aikštelės finalas – 60 taškų
  – Moterų apvalios aikštelės finalas – 58 taškai
  JAV moterų apvaliosios aikštelės komanda: Dania Jo Vizzi, Kimberly Rhode, Samantha Simonton – 356 taškai

Lietuva čempionate 

Vyrai

Moterys (jaunimas)

Komandos

Mišrios komandos

Nuorodos 
 Oficiali svetainė

Pasaulio sportinio šaudymo čempionatai
2019 sporte
Italijos sportas
Sandėlis

Sandėlis  – atviras arba uždaras pastatas, specialiai pritaikyta patalpa ar aikštelė įvairioms medžiagoms, pramonės gaminiams ir pusgaminiams, žemės ūkio bei kitai produkcijai laikyti. Sandėliai pastatomi produkcijos gaminimo arba perdirbimo vietose, prie krovinių gabenimo kelių automobiliais ar geležinkeliais terminalų, uostų.

Paskirtis 

Sandėliai skirti labai skirtingos produkcijos patogiam laikymui ir susijusioms operacijoms. Saugoti, perkelti, transportuoti naudojami konteineriai, maišai, dėžės, paketai, padėklai, stelažai, aruodai.  Pagal paskirtį jie būna gamybiniai ir skirstomieji (logistiniai) sandėliai. Šiuolaikinių sandėlių statiniai būna vienaaukščiai arba daugiaaukščiai, šildomi ar nešildomi, dažniausiai karkasiniai, iš lengvų, greit pastatomų ir išardomų konstrukcijų. Krovos, perkėlimo, rūšiavimo ir kitos operacijos mechanizuotos, pasitelkiant kėlimo įrangą, konvejerius, autokarus. Dideliuose sandėliuose daugelis operacijų automatizuotos, įdiegtos kompiuterizuotos sandėlio valdymo sistemos.

Atviruose sandėliuose laikomos drėgmei atsparios birios (smėlis, žvyras, anglys), gabalinės medžiagos (plytos, gelžbetoniniai gaminiai), įpakuoti gaminiai (įrengimai, staklės). Atviros aikštelės turi tvirtą nuolaidų paviršių drėgmės pertekliui pašalinti. 

Uždari sandėliai skirti kroviniams, reikalaujantiems tam tikrų sandėliavimo sąlygų, todėl čia laikomos drėgmei neatsparios birios medžiagos (grūdai, miltai, rišamosios, cheminės medžiagos), skysčiai, dujos, įrenginiai, tekstilės, medienos ir kiti gaminiai, maisto produktai, žemės ūkio produkcija. Tam tikriems produktams, pvz., pavojingiems, greitai gendantiems, sudaromos išskirtinės sąlygos, o su specialia įranga palaikomi nustatyti mikroklimato parametrai. Tokiuose specialiuose sandėliuose naudojami įrengimai gerokai skiriasi nuo atviro ir uždaro tipo sandėlių.

Sandėliavimas 

Krovinių sandėliavimas yra įvairių procesų visuma. Pagrindinės sandėliuose vykdomos veiklos, operacijos:
 produkcijos priėmimas ir registravimas,
 ilgalaikis ir trumpalaikis prekių sandėliavimas (nuolatinė sandėlio inventorizacija realiu laiku), 
 prekių išsiuntimas ir pristatymas (rūšiavimas, pakavimas, siuntų suformavimas),
 muitinės sandėliavimas (importo ir eksporto procedūros).

Taip pat skaitykite 

 Magazinas

Šaltiniai

Nuorodos 

 Sandėlių tipai ir apsirūpinimas sandėliavimo įranga (mediapro.lt)
 Online shopping drives demand for warehousing space. August, 2018

Ūkiniai pastatai
Logistika
Ellen White

Ellen White (g. 1989 m. gegužės 9 d.) – Anglijos futbolininkė, žaidžianti puolėjos pozicijoje Anglijos klube Manchester City WFC.

Nuo 2010 m. žaidžia Anglijos nacionalinėje rinktinėje. 2012 m. olimpinių žaidynių dalyvė.

Nuorodos 
 FIFA svetainėje 

Anglijos futbolininkai
Jungtinės Karalystės olimpiečiai
Gorillaz

„Gorillaz“ – britų virtuali grupė, kurią 1998 m. įkūrė muzikantas Damon Albarn ir menininkas Jamie Hewlett. Grupė susideda iš keturių animuotų narių: Stuart "2-D" Pot, Murdoc Niccals, Noodle bei Russel Hobbs. Jų išgalvotas pasaulis yra vaizduojamas grupės muzikiniuose vaizdo klipuose ar kitose trumpose animacijose. Tačiau vienintelis nuolatinis grupės narys yra jos įkūrėjas Damon Albarn, kuris dažnai bendradarbiauja su kitais atlikėjais. Pats Damonas yra buvęs grupės „Blur“ pagrindinis vokalistas ir klavišininkas. 

Grupė išgarsėjo 2001 m. išleidusi debiutinį albumą „Gorillaz“, jis tapo dvigubai platininiu, o visai netrukus grupė sumušė Gineso rekordą kaip sėkmingiausia virtuali grupė. Antrasis studijinis albumas buvo „Demon Days“, išleistas 2005 m. Jungtinėje Karalystėje tapęs šešis kartus platininiu.

Diskografija 
Studijiniai albumai

 Gorillaz (2001)
 Demon Days (2005)
 Plastic Beach (2010)
 The Fall (2010)
 Humanz (2017)
 The Now Now (2018)
 Song Machine, Season One: Strange Timez (2020)

Šaltiniai 

Anglijos elektroninės muzikos atlikėjai
Alternatyvaus roko atlikėjai
Indie rock atlikėjai
Hiphopo atlikėjai
Adomas Bartuševičius-Narsuolis

Adomas Bartuševičius (; 1927 m. – 1951 m. sausio 16 d.) – Lietuvos laisvės kovotojas, partizaninės kovos prieš Sovietų Sąjungos valdžią Lietuvoje dalyvis 1944–1953 m., Dainavos apygardos Dzūkų brigados Margio grupės būrio vadas. Slapyvardis – „Narsuolis“.

Šeima 

Bajorai Bartuševičiai naudojo herbą Zadora. 

Adomas Bartuševičius (pavardė gali būti verčiama kaip Bartusevičius arba Bartoševičius) gimė 1927 m. Panemunio dvare, Adomo Dominyko ir Magdalenos Bartuševičių šeimoje. 

Adomo senelis buvo  1863 m. sukilimo dalyvis, daktaras Vaclovas Bartuševičius, pastatęs Birštono gydyklas ir padovanojęs 9 ha žemės sanatorijos statybai. Jo prosenelis Adomas Bartuševičius, Birštono kurorto įkūrėjas, 1831 m. sukilimo ir 1863 m. sukilimo dalyvis, kurio tėvas Vincas Bartuševičius 1794 m. sukilimo dalyvis.

1941 m. okupantų sovietinė valdžia Bartuševičių šeimą išbuožino. 1945 m. suimtas Adomo tėvas Adomas Dominykas Bartuševičius dvi savaites buvo tardomas Alytuje, o grįžęs po tardymų netrukus mirė.

Adomo Bartuševičiaus-Narsuolio seserys Zita Bartuševičiūtė ir Ona Bartuševičiūtė-Žukauskienė pokaryje buvo ištremtos į Sibirą.

Kovoje už Lietuvos laisvę 
1948 m., būdamas 21 metų amžiaus, Adomas Bartuševičius įstojo į partizanų gretas. Buvo Dainavos apygardos Dzūkų rinktinės Margio grupės būrio vadas.

Pasižymėjo ištverme, drąsa, narsa, todėl jam davė „Narsuolio“ slapyvardį.

Dalyvavo įvairiuose mūšiuose, susišaudymuose. Vienų įnirtingų kautynių metu buvo sunkiai sužeistas, todėl ilgai gulėjo ir gydėsi Punios šile, bunkeryje.

Žuvo 1951 m. sausio 16 d. Vėžionių k., apsuptyje, išduotas. Kartu su juo žuvo Vytautas Gervickas-Drugelis iš Plasapnykų kaimo. Abiejų kūnai buvo atvežti į Jiezną ir niekinami stribyno kieme. Užkastas į bendrą kapą.

Atminimo išsaugojimas 

1990 m. lapkričio mėn. Jiezne buvo pastatytas ir pašventintas paminklas Laisvės kovų dalyviams savanoriams. Tarp paminėtų žuvusiųjų yra Adomo Bartusevičiaus-Narsuolio (1927–1951 m.) pavardė.

Išnašos

Šaltiniai 
Partizanas Adomas Bartoševičius-Narsuolis kovoje dėl Lietuvos laisvės 1948–1951 m. (II), 2015m. 
Partizanas Adomas Bartoševičius-Narsuolis kovoje už Lietuvos laisvę 1948–1951 m. (III), 2015 m.
Bronislava Vinckienė. Amžinieji ąžuolai. Dokumentinė apybraiža apie Jiezno partizanus., Vilnius, 2007; ISBN 978-9955-726-77-7.
Vilija Jakučiūnaitė. Adomas Bartuševičius-Narsuolis. Rezistencijos enciklopedijos puslapius verčiant. 
Vytautas Kuzmickas. Margio rinktinės Jono Beinoravičiaus – Vėjo vadovaujamų partizanų 1948 m. gruodžio 12 d. kovinė ataka Birštone, 2018.

Lietuvos rezistentai
Steponas Vytautas Jurna

Steponas Vytautas Jurna (1934 m. rugsėjo 26 d. - 2021 m. kovo 8 d.) – Lietuvos finansininkas.

Biografija 

1962 m. baigė Vilniaus universitetą.

1956 m. Biržų rajono finansų skyriaus inspektorius. 1957–1990 m. dirbo Lietuvos SSR finansų ministerijos revizoriumi, skyriaus vedėju, Valstybės pajamų valdybos viršininku, finansų ministro pavaduotoju. 1990–1991 m. Lietuvos Respublikos finansų ministro pavaduotojas – Valstybinės mokesčių inspekcijos viršininkas, 1991–1992 m. Lietuvos Respublikos finansų ministro pavaduotojas. 1992 m. Lietuvos Respublikos Vyriausybės vadovybės patarėjas mokesčių ir apskaitos klausimais.

1992–1999 m. banko „Hermis“ vyriausiasis finansininkas. 1999–2005 m. Turto banko valdybos pirmininkas. 2007–2014 m. Mokestinių ginčų komisijos pirmininkas.

Iki 1989 m. SSKP narys.

Šaltiniai 

Lietuvos finansininkai
Jasnaja Poliana

Jasnaja Poliana () – viensėdis Rusijoje, Tulos srityje, 14 km į pietryčius nuo Tulos. Stovi XVII a. dvaro rūmai, žinomi kaip rašytojo Levo Tolstojaus gimtinė. Čia yra ir rašytojo kapavietė.

Sodybos kompleksą sudaro L. Tolstojaus namas, N. Volkonskio namas, Kuzminskių flygelis, arklidė, įvažiavimo bokštas, kalvė, pirtis, kluonas, sodo namelis, maudykla, keli sandėliai.

Istorija 

XVII a. įkurtas dvaras, kurį valdė Karcevų, Volkonskių ir Tolstojų giminės. Sodyboje 1828 m. gimė Levas Tolstojus.

Čia gyvendamas jis sukūrė „Karą ir taiką“, „Aną Kareniną“ ir kitus kūrinius.

Po mirties rašytojas buvo palaidotas Jasnajos Polianos teritorijoje.

Antrojo pasaulinio karo metu dvarą okupavo ir nusiaubė Vokietijos kariuomenė. Buvo sunaikinti paveikslai, knygos ir baldai iš L. Tolstojaus bibliotekos. Rašytojo kapas buvo išniekintas.

Šaltiniai

Nuorodos 
 oficiali muziejaus svetainė 

Tulos sritis
Rusijos gyvenvietės
Alfa Romeo Racing

Alfa Romeo Racing – Formulės 1 lenktynėse dalyvaujanti komanda, debiutavusi pirmajame Formulės 1 sezone 1950 m. Pirmus dvejus čempionato metus komandos pilotai naudojo Alfa Romeo 158 bolidus, su kuriais tapo čempionais. Pirmąjį čempionų titulą pelnė Giuseppe Farina, antrąjį – Juan Manuel Fangio.

Vėliau iki 1979 m. komanda nedalyvavo Formulės 1 lenktynėse. Šiuo laikotarpiu Alfa Romeo dalyvavo 7 Formulės 1 sezonuose, tačiau didelės sėkmės nepasiekė.

Alfa Romeo vardas Formulėje 1 vėl pasirodė 2015 m., kai ji tapo Ferrari ekipos remėja.

2018 m. sezone Alfa Romeo tapo pagrindine Sauber komandos partnere.  2019 m. pradžioje ši partnerystė buvo sustiprinta ir Alfa Romeo vardas duotas visai komandai, tačiau valdymas paliktas Sauber įmonei.

Formulės 1 rezultatai kaip variklio tiekėjo 

 Neskaitant gamyklinės komandos

Nuorodos 
 Oficiali svetainė

Šaltiniai 

Formulės 1 komandos
Formulės 1 variklių gamintojai